
REFERATUL DE APROBARE A PROIECTULUI DE HOTĂRÂRE

la proiectul de hotărâre privind aprobarea Protocolului de implementare a proiectului
”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră”

în conformitate cu prevederile art. 11^2 din Ordonanța de urgență a Guvernului nr. 12/1998
1. Descrierea situației actuale
Având în vedere:

Documentele de planificare strategică în domeniul feroviar, respectiv: 

· Hotărârea Guvernului nr. 985/2020 pentru aprobarea Strategiei de dezvoltare a infrastructurii feroviare 2021-2025, denumită în continuare H.G. nr. 985/2020, 

· Hotărârea Guvernului nr. 666/2016 pentru aprobarea documentului strategic Master Planul General de Transport al României, cu modificările ulterioare, denumită în continuare H.G. nr. 666/2016,

· Hotărârea Guvernului nr. 652/2022 pentru modificarea anexei la Hotărârea Guvernului nr. 1.302/2021 privind aprobarea Programului de acțiune pentru dezvoltarea infrastructurii feroviare şi transferul modal către calea ferată al fluxurilor de transport de călători şi marfă, denumită în continuare H.G. nr. 652/2022, 

urmăresc dezvoltarea unor comportamente sustenabile de mobilitate urbană în care alegerea autoturismului personal este descurajată în contrapondere cu promovarea transportului public. Un element esențial în creșterea atractivității transportului public este reprezentat de asigurarea predictibilității serviciilor de transport şi de asigurarea unei infrastructuri de mobilitate multimodală fără bariere. Tendința europeană de a transfera fluxul de călători din jurul orașelor din sectorul rutier spre sectorul feroviar se manifestă şi la nivelul judeţelor Timiş şi Caraş-Severin, respectiv orașele  Timișoara și Reșița.
Regulamentul (UE) nr. 1.315/2013 al Parlamentului European şi al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport şi de abrogare a Deciziei nr. 661/2010 UE prevede la art. 50 următoarele direcții de acțiune care contribuie la atingerea obiectivului de promovare a mobilității urbane durabile în zona de influență a rețelei de transport din orașele Timișoara și Reșița:
· dezvoltarea mobilității regionale, promovând astfel accesul tuturor regiunilor din Uniunea Europeană la rețeaua transeuropeană de transport;

· promovarea mobilității urbane durabile;

· promovarea soluțiilor de transport durabil, precum accesibilitatea sporită prin intermediul transportului public, aplicațiile telematice, terminalele intermodale/lanțurile de transport multimodal, soluțiile de transport cu emisii scăzute de dioxid de carbon şi alte soluții inovatoare, precum şi îmbunătățirea calității mediului.

     Municipiul Reșița, Municipiul Timișoara, Județul Caraș-Severin, Județul Timiș, au transmis la Ministerul Transporturilor și Infrastructurii adresa înregistrată la Municipiul Reșița cu nr. 55589/11.08.2023, la Municipiul Timișoara cu nr. TMI2023 – 005372/11.08.2023, la Județul Caraș-Severin cu nr. 16600/11.08.2023, la Județul Timiș cu nr. 23908/11.08.2023, referitoare la solicitarea de constituire a unui parteneriat pentru implementarea de proiecte în conformitate cu prevederile art. 11^2 din Ordonanța de urgență a Guvernului nr. 12/1998 privind transportul pe căile ferate române şi reorganizarea Societății Naționale a Căilor Ferate Române, republicată, cu modificările şi completările ulterioare. 

Consiliul Local al Municipiului Reşiţa, întrunit în şedinţa din data de 11.01.2024 a aprobat prin Hotărârea nr. 4/11.01.2024 Protocolul de implementare a proiectului ”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră” în conformitate cu prevederile art. 11^2 din Ordonanța de urgență a Guvernului nr. 12/1998.
2. Schimbari preconizate și rezultate așteptate
Proiectul ”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră”, numit în continuare proiect de referință a fost inclus pe lista proiectelor aprobate prin Ordinul ministrului transporturilor şi infrastructurii nr. 1448/2023, cu modificările și completările ulterioare.

Proiectul ”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră” are două componente:

Componenta A : Timișoara Nord – Stamora Moravița – frontieră (parte din rețeaua trans europeană de transport TEN-T Core)


Realizarea obiectivului de investiție este propusă spre finanțare, ca proiect de rezervă, în cadrul Programului Transport 2021-2027 – Prioritate 4: Creșterea eficienței căilor fertate române-Obiectiv specific RS03.1. Dezvoltarea unei rețele TEN -T sustenabile, reziliente în fața schimbărilor climatice, inteligente, sigure și intermodale (FEDR).

Componenta B : Reșița Nord – Voiteni ( infrastructură feroviară neinteroperabilă).
Pentru tronsonul de cale ferată Reșita Nord – Voiteni se urmărește  implementarea  fazată a proiectului  în două etape:

Etapa I: Lucrări de tip renewal cu sursă de finantare în Programul Național de Redresare și Reziliență – PNRR.

Etapa II: Lucrări de modernizare complete, care prevăd reutilizarea în procente ridicate a elementelor schimbate în prima etapă, la care se adaugă și introducerea sistemului ERTMS.
Obiectivele preconizate a fi atinse prin reabilitarea/modernizarea liniei ferate Reșița Nord – Timișoara Nord cu extensie Voiteni – Stamora Moravița – Frontieră sunt în concordanță cu obiectivele strategice generale cuprinse în strategia de dezvoltare a infrastructurii române.   

Luând în considerare beneficiile unui sistem de transport public local de persoane pe infrastructura feroviară existentă și potențială, și înțelegând necesitatea implicării multi-instituționale într-un demers de dezvoltare a unui astfel de serviciu

Obiectul prezentului protocol constă în:

A. Acordarea reciproca a sprijinului de specialitate de către părțile semnatare, în limita competențelor ce le revin, pentru elaborarea de către asocierea Municipiul Reșița, Municipiul Timișoara, Județul Caraș-Severin, Județul Timiș a documentațiilor de pregătire/implementare a proiectului de referință: ”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră”, dar fără a se limita la: 

a) elaborarea de către asocierea Municipiul Reșița, Municipiul Timișoara, Județul Caraș-Severin, Județul Timiș a Studiului de fezabilitate pentru proiectul  Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră”, cu respectarea celor două componente menționate în Preambul;

b) avizarea de către CTE SRCF Timișoara și CTE CFR-SA, în condițiile legii și  a competențelor:

- a Studiului de Fezabilitate pentru proiectul  Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră”:

- a studiilor de soluție, a devizelor de materiale pentru  secțiunea Reșița Nord - Voiteni în cadrul PNRR și

      - a oricaror altor documentații necesare pregătirii/implementarii proiectului strategic ”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră” ; 

c) elaborarea de către asocierea Municipiul Reșița, Municipiul Timișoara, Județul Caraș-Severin, Județul Timiș a documentației pentru achiziția serviciilor de elaborare proiect tehnic și execuție pentru proiectul  Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră”;

     d) elaborarea de către asocierea Municipiul Reșița, Municipiul Timișoara, Județul Caraș-Severin, Județul Timiș a documentației tehnico-economice, aferentă lucrărilor de reînnoire infrastructură feroviară pentru secțiunea Reșița Nord – Voiteni, respectiv  studiu de soluție, deviz de materiale și Proiect pentru autorizarea executării lucrărilor de construire(PAC) după caz, potrivit PNRR.

     e) elaborarea și depunerea de către asocierea Municipiul Reșița, Municipiul Timișoara, Județul Caraș-Severin, Județul Timiș sau de către reprezentantul desemnat al asocierii a documentației necesare în vederea obținerii finanțării lucrărilor de reînnoire infrastructură feroviară pentru secțiunea Reșița Nord - Voiteni în cadrul PNRR;

f) elaborarea de către asocierea Municipiul Reșița, Municipiul Timișoara, Județul Caraș-Severin, Județul Timiș a documentației de atribuire pentru achiziția lucrărilor de reînnoire infrastructură feroviară pentru secțiunea Reșița Nord – Voiteni.

     g) elaborarea de către asocierea Municipiul Reșița, Municipiul Timișoara, Județul Caraș-Severin, Județul Timiș a documentației de atribuire pentru achiziția publică a Supervizării pentru execuția lucrărilor de reînnoire infrastructură feroviară pentru secțiunea Reșița Nord – Voiteni;

     h) derularea de către asocierea Municipiul Reșița, Municipiul Timișoara, Județul Caraș-Severin, Județul Timiș sau de către reprezentantul desemnat al asocierii a lucrărilor de reînnoire infrastructură feroviară pentru secțiunea Reșița Nord – Voiteni.

B. Corelarea proiectelor promovate/pregătite/derulate de cele două părți semnatare în vederea evitării dublei finanțări;
C. Inițierea unor demersuri în vederea includerii intervențiilor şi investițiilor necesare atingerii obiectivului
general al protocolului în documente strategice(strategii regionale/strategii naționale/ memorandumuri/ master-planuri de transport/ planuri investiționale/programe de investiții/bugete/ş.a.);

D. Implementarea proiectului de referință utilizând bunurile proprietate publică şi, după caz, proprietate privată puse la dispoziţia parteneriatului de către CFR-SA, în condiţiile legii;

E. Exploatarea bunurilor puse la dispoziţia parteneriatului de către CFR-SA în condiţiile legii de către Municipiul Reșița, Municipiul Timișoara, Județul Caraș – Severin și Județul Timiș, pe toată perioada de valabilitate a parteneriatului.
3. Alte informatii - Nu este cazul.
4. Concluzii
Urmare a celor prezentate mai sus, pentru finalizarea acestui proiect considerăm necesară și oportună aprobarea proiectului de hotărâre privind aprobarea Protocolului de implementare a proiectului ”Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița – Frontieră” în conformitate cu prevederile art. 11^2 din Ordonanța de urgență Guvernului nr. 12/1998.

